rastliny dosahovali výšku až dvestodvadsať centimetrov. Policajti ich narátali neuveriteľných 120. Podľa neoficiálnych informácií by hodnota produkcie z nájdených rastlín mohla na čiernom trhu dosiahnuť miliónové čísla.
Nedovolené rastliny našli v zelenom poraste medzi Jarabinou a Litmanovou. Podľa miestnych to bolo v smere na starý mlyn. Lokalita je nenápadná a hlavne vzdialená od ľudí. Niektorí z oslovených v okolí o udalosti ani nevedeli. Jeden z mladíkov však predsa len čosi prezradil. "Viem, že našli marihuanu. Tiež som počul, že tí, čo to mali neboli celkom čistí. Veľa ľudí vie o nich svoje."
Ako nás v sobotu informoval Daniel Džobanik z krajského policajného riaditeľstva v Prešove, polícia už vo veci obvinila dvoch mužov. Podľa našich zdrojov, obvinení sú "známe firmy". Nedávno vraj boli podozrivými v súvislosti s pančovaním pálenky. Hovorí sa o prípade, keď začiatkom prázdnin v Kamienke našli skládku i výrobňu čierneho alkoholu. Polícia túto domnienku zatiaľ nepotvrdila. Prípad je momentálne v štádiu vyšetrovania, pričom sa skúma aj prípadné nedovolené obchodovanie v súvislosti s konope. Páchatelia sú obvinení z trestného činu nedovolenej výroby omamnej a psychotropnej látky, jedu a prekurzora.